ԼՈՍ ԱՆՃԵԼԸՍ.- Ուրբաթ, 31 Օգոստոսին, Ուիլիըմ Սարոյեանի 110-րդ տարեդարձին առիթով եւ նախաձեռնութեամբ Լոս Անճելըսի քաղաքապետական խորհուրդի անդամ Փօլ Գրիգորեանի, Լոս Անճելըսի քաղաքապետարանին մէջ տեղի ունեցաւ յատուկ ներկայացում մը, որուն ընթացքին Գրիգորեան լուսարձակի տակ առաւ 20-րդ դարու ամերիկեան գրականութեան կարեւորագոյն դէմքերէն մէկը հանդիսացող Սարոյեանի իրագործումները, ստացած մրցանակները, ներառեալ՝ «Փուլիցըր»ն ու «Օսքար»ը, ինչպէս նաեւ անոր ձգած ստեղծագործական հարուստ ժառանգութիւնը։